Jana Balážová

TRINÁSTA KOMNATA

Ukážka z elektronickej knihy

Trinásta komnata

Jana Balážová

978-80-570-3496-4

© 2022

Vytvorenie elektronickej verzie Dibuk, s. r. o., 2022

Vytvorené prostredníctvom Publico.sk

SLOVO NA ÚVOD

Milujem slová. Sú pre mňa úžasným nástrojom, ako vyjadriť vnemy a obrazy zo svojho vnútorného sveta. Robia ma viac sebou a tiež viac „uchopiteľnou“ pre svet.

Písať básne je ešte hlbší a obohacujúcejší zážitok. Nie je to o tom, že ja sa rozhodnem napísať báseň, ale je to presne naopak. Báseň chce byť napísaná mnou.

Niekedy je dosť nástojčivá. V tej chvíli strácam kontrolu nad svojím myslením a nechám tie slová zo seba „vytiecť“ na papier.

Neraz sa mi stane, že aj ja sama potrebujem čas, aby som potom pochopila tú svoju časť, ktorá prežíva niečo odlišné než moje „bežné“ JA ukotvené v hmotnej realite.

Ten účinok, ktorý sa však po vyjadrení mojej hĺbky dostaví, je neopísateľný. Je ako nektár, ktorý obaľuje a lieči moju ubolenú dušu, ktorú som chvíľu nevedome zanedbávala.

Básne, ktoré som vložila do tejto zbierky, spôsobili v mojom živote veľké zmeny. A to nielen vnútorné, ale aj vonkajšie. Boli mojou terapiou v čase, keď som sa cítila na dne, no v skutočnosti som bola v stave najväčšej odvahy. Dotýkala som sa svojej krehkosti, citlivosti a zraniteľnosti. Najskôr len tak letmo, zľahka. Až som sa napokon odhodlala prijať ich pozvanie vstúpiť do mojej trinástej komnaty, ktorej som sa dlhé roky, zo strachu, vyhýbala.

Stretla som sa tam s bolesťou. Necítila som sa na ňu pripravená. Ona si však o tom myslela niečo úplne iné. Bez otáľania do mňa vstúpila. Vtelila sa do mňa. Cítila som ju v každej bunke svojho tela. Bolo to nevydržateľné. Táto bolesť sa stala mojou múzou. Viedla moje myšlienky, ovládala moje telo. Chcela mi rozpovedať všetky svoje príbehy, všetky svoje krivdy. Chvela som sa strachom, pochybnosťami, neistotou. Vôbec som netušila, kam ma toto celé povedie. Obávala som sa najhoršieho. Chvíľami som mala pocit, že ma to úplne zničí a na konci ma čaká smrť. Nemýlila som sa. Niečo zo mňa umrelo, aby som v sebe mohla vzkriesiť svoje nové JA. Zmierila som sa so životom, a nielen to. Úplne som sa do neho zamilovala.

1. OTÁZKY

Dve srdcia, dve telá, dve duše

splývajú spolu, hladia sa, smejú,

no niečo v ich boľačkách ich nástojčivo kúše.

Obrana – útok. Bojisko začalo.

Obeť i tyran ožili, z popola vstali,

na poplach bijú, pokoja stačilo.

Dve znepriatelené polia len telá spájajú.

Je to hra mimikier, aby zakryli, čo bolí,

pod maskou výčitiek vo švíkoch praskajú.

Ako vysloviť slová plné hnevu?

Ako sa vysporiadať so svojím démonom?

Ako ubrániť sa tomu hlbokému duševnému revu?

Ako sa opovažuje zmenšiť ma celú?

Ako som mohla pristať na to

a vybrať si svoju vlastnú celu?

Čo sa to vlastne deje?

Ja som to stvorila?

Či malo sa to stať a moja duša cez to zreje?

Zostať či opustiť?

Rešpektovať prirodzený vývoj?

Hľadať vinu v sebe?

Zlyhám, keď sa vrátim a či keď to zničím?

O čo tu vlastne ide?

Milión otázok, milión myšlienok,

bordel sa mi v hlave kopí.

Koniec ukážky

Table of Contents

Titulná strana

Tiráž

SLOVO NA ÚVOD

1. OTÁZKY